സ്ത്രീപട്ടികജാതി പ്രാതിനിധ്യമായി അഞ്ചു വീതം പത്ത് പേര് ജനറല് സെക്രട്ടറിമാര് 22 പ്രായപരിധി ഉപേക്ഷിച്ച് പുതിയ ലസിറ്റായി എല്ലാ ജനറല് സെക്രട്ടറിമാര്ക്കും രണ്ടു സെക്രട്ടറിമാരെ വീതം നല്കി പ്രശ്നങ്ങള് പരിഹരിക്കും കെപിസിസി ഭാരവാഹി പട്ടികയ്ക്ക് അന്തിമ അംഗീകാരം ഉടന് ന്യൂഡല്ഹി: സ്ത്രീപട്ടികജാതി പ്രാതിനിധ്യമായി അഞ്ചു വീതം പത്ത് പേര് ഇത്തവണ കെപിസിസി ഭാരവാഹികളാകും. ജനറല് സെക്രട്ടറിമാര് 22 പേരാണ്. എല്ലാ ജനറല് സെക്രട്ടറിമാര്ക്കും രണ്ടു സെക്രട്ടറിമാരെ വീതം നല്കി പ്രശ്നങ്ങള് പരിഹരിക്കാനാണ് തീരുമാനം. കെപിസിസി ഭാരവാഹി പട്ടികയ്ക്ക് അന്തിമ അംഗീകാരം ഉടന് കോണ്ഗ്രസ് അധ്യക്ഷ സോണിയാ ഗാന്ധി നല്കും. അതായത് 44 സെക്രട്ടറിമാര്ക്ക് കൂടിയുള്ള സാധ്യതയാണ് ഈ ഘട്ടത്തില് ഉയരുന്നത്. സംഘടനാ തെരഞ്ഞെടുപ്പ് പ്രഖ്യാപിച്ചതിനാല് പുനഃസംഘടന വേണ്ടെന്നും കെപിസിസിയുടെ കാവല് അധ്യക്ഷനായി കെ സുധാകരന് തുടരട്ടേ എന്നുമായിരുന്നു എഐ ഗ്രൂപ്പുകളുടെ നിലപാട്. ഇത് ഹൈക്കമാണ്ട് ഫലത്തില് തള്ളുകയാണ്. ഇപ്പോള് നടക്കുന്ന പുനഃസംഘടനയുമായി മുമ്ബോട്ട് പോകാനാണ് ഹൈക്കമാണ്ട് തീരുമാനം. അതിവേഗം പട്ടിക പ്രഖ്യാപനമാണ് ആലോചനയില്. കെപിസിസി ഭാരവാഹിത്വത്തില് ആര്ക്കും ഇളവു നല്കേണ്ടെന്ന സംസ്ഥാന നേതൃത്വത്തിന്റെ ശുപാര്ശ കോണ്ഗ്രസ് ഹൈക്കമാന്ഡ് അംഗീകരിച്ചു. സംസ്ഥാനത്തു മുന്പു നിശ്ചയിച്ച മാനദണ്ഡങ്ങള് കര്ശനമായി പാലിക്കാന് തീരുമാനിച്ചതോടെ, വൈസ് പ്രസിഡന്റ് പദവിയിലേക്കു പരിഗണിച്ചിരുന്ന പത്മജ വേണുഗോപാലിനെ ഒഴിവാക്കി. പത്മജ നിര്വാഹക സമിതിയംഗമാകും. വൈസ് പ്രസിഡന്റുമാരുടെ എണ്ണം 4. ഇതില് വനിതകള് ആരുമില്ല. വൈസ് പ്രസിഡന്റ് പദവിയിലേക്കു പരിഗണിച്ചിരുന്ന കൊല്ലം മുന് ഡിസിസി പ്രസിഡന്റ് ബിന്ദു കൃഷ്ണയെയും ഒഴിവാക്കി. പാലക്കാട് നിന്നുള്ള എവി ഗോപിനാഥ് ഈ പട്ടികയില് ഉണ്ടാകും. കെപിസിസി പട്ടിക അന്തിമ അംഗീകാരത്തിനായി എഐസിസി ജനറല് സെക്രട്ടറി താരിഖ് അന്വര് പാര്ട്ടി പ്രസിഡന്റ് സോണിയ ഗാന്ധിക്കു കൈമാറി. സംഘടനാ ചുമതലയുള്ള എഐസിസി ജനറല് സെക്രട്ടറി കെ.സി. വേണുഗോപാല് ഉടന് പട്ടിക പ്രഖ്യാപിച്ചേക്കും. ജനറല് സെക്രട്ടറിമാരുടെ എണ്ണം 19 ല് നിന്ന് 22 ആയി ഉയര്ത്തി. 3 വനിതകളെ കൂടി ഉള്പ്പെടുത്താന് തീരുമാനിച്ചതോടെയാണിത്. കെപിസിസി പ്രസിഡന്റ്, 3 വര്ക്കിങ് പ്രസിഡന്റുമാര്, ട്രഷറര് എന്നിവരെക്കൂടി ചേര്ത്ത് ആകെ ഭാരവാഹികള് 31 ആകും. 51 അംഗ പട്ടികയില് ബാക്കിയുള്ളവര് നിര്വാഹക സമിതിയംഗങ്ങള്. ജംബോ കമ്മറ്റി വേണ്ടെന്ന കെപിസിസി അധ്യക്ഷന് കെ സുധാകരന്റെ തീരുമാനം ഹൈക്കമാണും അംഗീകരിച്ചു. അപ്പോഴും സെക്രട്ടറിമാര് കൂടിയെത്തുമ്ബോള് നൂറിന് അടുത്തേക്ക് ഭാരവാഹികള് ഉയരും. ഇപ്പോള് എഐസിസി അംഗീകരിച്ച പട്ടികയില് ആകെ 5 വനിതകളുണ്ട്. പട്ടിക വിഭാഗത്തില് നിന്ന് 5 പേരെ ഉള്പ്പെടുത്തി. ആകെ അംഗങ്ങളുടെ 10 എന്ന കണക്കിലാണ് വനിതാ, പട്ടിക വിഭാഗ പ്രാതിനിധ്യം നിശ്ചയിച്ചത്. ഭാരവാഹിത്വത്തിനു പ്രായപരിധി നിശ്ചയിച്ചിട്ടില്ലെന്നും യുവാക്കള്ക്കും മുതിര്ന്നവര്ക്കും അര്ഹമായ പ്രാതിനിധ്യം ഉറപ്പാക്കിയിട്ടുണ്ടെന്നും പാര്ട്ടി വൃത്തങ്ങള് പറഞ്ഞു. കെപിസിസി സെക്രട്ടറിമാരെ നിയമിക്കാനുള്ള നടപടികളിലേക്കു സംസ്ഥാന നേതൃത്വം ഉടന് കടക്കും. ഒരു ജനറല് സെക്രട്ടറിക്ക് 2 സെക്രട്ടറി എന്ന കണക്കില് 44 സെക്രട്ടറിമാരെ നിയമിക്കാനാണ് സാധ്യത. Stories you may Like